Венера пред огледало

***Венера пред огледало*** (околу 1555) — слика на Тицијан што сега се наоѓа во Националната уметничка галерија во Вашингтон, и се смета за една од најбитните во збирката.

Позата на Венера наликува на класичните статуи на Венера де Медичи во Фиренца или на Капитолска Венера во Рим, кои Тицијан можеби ги видел кога напишал дека „учи од прекрасните древни камења“. Се вели дека сликата ја слави идеалната убавина на женскиот облик, или дека е критика на суетата, или можеби и двете. Била копирана од неколку подоцнежни уметници, вклучувајќи ги Петер Паул Рубенс и Антонис ван Дајк.

Тицијан направил голем број слики од истата тема, но се верува дека ова е најраната и единствената верзија што е целосно дело на Тицијан, без додатоци од неговите помошници. Сликата останала во неговата куќа до неговата смрт во 1576 година.

## Сликање и верзии
Рендгенските снимки на сликата откриле дека Тицијан ја насликал преку двоен портрет што го напуштил. Тицијан ја задржал црвената наметка на еден од ликовите на напуштената слика и ја ставил под раката на Венера. Употребата на наметката од претходната слика веројатно одиграла голема улога во составувањето на новата слика.

Се верува дека Тицијан направил друга верзија на оваа Венера за венецијанскиот адвокат Николо Красо, кој во исто време му ја нарачал на Тицијан да ја наслика *Ретаблот на Свети Никола де Бари*. Антонис ван Дајк го вклучил цртежот на другата верзија во книгата за скици направена за време на неговото патување во Италија. Оваа друга верзија денес е изгубена, но студиска копија постои во музејот Ермитаж.

Се смета дека во 1567 година Тицијан направил втор примерок, кој му бил испратен на неговиот редовен покровител, кралот Филип II од Шпанија. И оваа верзија е изгубена, но постои копија од Петер Паул Рубенс што се наоѓа во музејот Тисен-Борнемиса во Мадрид.

## Други верзии

Податотека:Workshop of Titian - Venus with two cupids in front of a mirror.jpg|алт=Studio version still in the Hermitage, originally from the collection of Empress Josephine, Malmaison| Студиската верзија сè уште во Ермитаж, првично од збирката на царицата Жозефина, Малмезон
Податотека:Venus_vor_dem_Spiegel_-_Tizian_(Werkstatt)_-_Museum_Wallraf-0266_(cropped).jpg|алт=Version in the Wallraf-Richartz-Museum, Cologne| Верзија во музејот Валраф-Ричарц, Келн
Податотека:Workshop_of_Titian_-_Venus,_sich_spiegelnd.jpg|алт=Version in the Gemäldegalerie Alte Meister, Dresden| Верзија во Гемелдегалери алте мајстер, Дрезден
Податотека:Venus_and_Cupid_with_a_Mirror_-_RCIN_402677.jpg|алт=Version in the UK Royal collection since the 1720s| Верзија во кралската збирка на ОК од 1720-тите
Податотека:Arolsen_Klebeband_13_113.jpg|алт=Engraving by Lucas Vorsterman II after Titian for the Theatrum Pictorium| Гравура од Лукас Форстерман II по Тицијан за Theatrum Pictorium
Податотека:Peter_Paul_Rubens_-_Venus_at_her_Toilet_-_WGA20278.jpg|алт=Venus at her Toilet by Peter Paul Rubens, about 1608. This is believed to be a copy Rubens made of the Titian commissioned by Philip II of Spain| *Венера во нејзиниот тоалет* од Петер Паул Рубенс, околу 1608 година. Се верува дека ова е Рубенсова копија на Тицијанова слика нарачана од Филип II од Шпанија
Податотека:Titian_-_Venus_with_a_Mirror_-_WGA22905.jpg|алт=Version without Cupid or the Mirror, Galleria Franchetti, Venice| Верзија без Купидон или огледало, Галерија Франчети, Венеција
Податотека:Venus_with_a_Mirror_(study).jpg|алт=Venus with a Mirror (sketch)| Венера со огледало (скица)


## Патот на сликата
Во 1581 година, пет години по смртта на Тицијан, содржината на неговата куќа во Венеција, вклучувајќи ја и *Венера со огледало*, била продадена од неговиот син и наследникот Помпонио Вечелио на Кристофоро Барбариго. Во 1850 година, рускиот генерален конзул во Венеција, А. Квостов, ја купил сликата, заедно со голем број други ремек-дела, од семејството Барбариго, за царот Николај I за сума од 525.000 франци и влегла во збирката на музејот Ермитаж во Санкт Петербург.

Во 1931 година, за да заработат девизи за првиот од петгодишните планови за националната економија на Советскиот Сојуз, Јосиф Сталин и советската влада тајно ја продале сликата, заедно со голем број други ремек-дела, на синдикат на трговци со уметнички дела, кои ја продале на американскиот колекционер Ендрју Мелон, кој сакал да создаде национален уметнички музеј за Соединетите Држави. Мелон ја донирал на Владата на Соединетите Американски Држави во 1937 година. Тоа било едно од првите ремек-дела што било прикажано во Националната уметничка галерија во Вашингтон кога била отворена во 1941 година.

## Дела кои можеби влијаеле на Тицијан
[мини| ''Жена со огледало'', од [Џовани Белини (1515). Тицијан работел како ученик во ателјето на Белини и ги усвоил богатите и сензуални бои на Белини.]]
Позата на сликата можеби била под влијание на старогрчките и римски статуи на Венера што Тицијан можел да ги види во Рим и Фиренца. Тој исто така бил под влијание на неговиот учител Џовани Белини, кој бил водач на венецијанската школа на сликари, позната по нивната маестрална употреба на бојата.

## Влијание од сликата
Темата на сликата била прифатена од голем број подоцнежни уметници, вклучувајќи ги Петер Паул Рубенс и Диего Веласкез.

Самата слика била вдахновение за имагинацијата на главниот лик Северин во романот *Венера во крзно* од 1870 година на Леополд фон Захер-Мазох.
мини| Палма ил Џоване?
Темата на сликата може да била адаптирана од Палма ил Џоване, или била насликана од самиот Тицијан во 1511 година.

## Галерија, влијанија

Податотека:Venus_de_Medici.png|алт=A work that may have influenced Titian is Venus de' Medici in the Uffizi gallery in Florence| Дело кое можеби влијаело на Тицијан е *[[Венера де Медичи|Венера Медичи]]* во галеријата Уфици во Фиренца
Податотека:Capitoline_Venus_-_Palazzo_Nuovo_-_Musei_Capitolini_-_Rome_2016.jpg|алт=Another work that may have influenced Titian is Capitoline Venus at the Capitoline Museums in Rome| Друго дело кое можеби влијаело на Тицијан е *[[Капитолска Венера]]* во Капитолските музеи во Рим
Податотека:Rubens_Venus_at_a_Mirror_c1615.jpg|алт=Venus at a Mirror by Peter Paul Rubens (1615). Rubens adapted the theme to his own style.| *Венера во огледало* од Петер Паул Рубенс (1615). Рубенс ја дотерал темата на свој стил.
Податотека:Diego Velázquez - Rokeby Venus.jpg|алт=The Rokeby Venus by Diego Velázquez. (1599–1660). Completed between 1647 and 1651. Velazquez would have seen a copy of Titian's Venus with a Mirror which was commissioned by King Philip II of Spain.| *[[Рокеби Венера]]* од Диего Веласкез. (1599–1660). Завршено помеѓу 1647 и 1651 година. Веласкез можеби видел копија од Тицијановата *Венера пред огледало* која била нарачана од шпанскиот крал Филип II.
Податотека:Simon_Vouet_-_Toilet_of_Venus_-_WGA25371.jpg|алт=Simon Vouet, The Toilet of Venus, about 1628. Simon Vouet lived in Italy from 1613 to 1627, and was certainly familiar with the work of Titian. He imported the Italian style into France.| Симон Вуе, *Тоалетот на Венера*, околу 1628 година. Тој го внел италијанскиот стил во Франција.


## Наводи

## Литература
* Хамфри, Питер (2007), *Титиен, Tout l'oeuvre peint*, Лудион, 2007 година,
* Николас Илин и Наталија Семонова, (2000), *Продани Сокровишје Росији*, издавачи Трилисник, Москва,

Категорија:Уметнички слики од 1555 година
Категорија:Слики на Тицијан
Категорија:Слики во Националната уметничка галерија
Категорија:Огледала во уметноста
Категорија:Слики на Венера
Категорија:Слики на Купидон